**REPUBLIKA HRVATSKA**

**ISTARSKA ŽUPANIJA**

**OSNOVNA ŠKOLA DR. MATE DEMARINA**

**Munida 3, 52203 Medulin**

Klasa: 406-01/19-01/3

Urbroj: 2168-02-19-02

Medulin, 23. travnja 2019.

**POZIV NA DOSTAVU PONUDE**

**1. Naručitelj**

OSNOVNA ŠKOLA DR. MATE DEMARINA, MUNIDA 3, MEDULIN, OIB: 82090031065

Odgovorna osoba: Ravnateljica Emanuela Pinzan Chiavalon, prof.

Osoba za kontakt: Tajnica Maja Brgić, mag.iur.

Broj telefona: 052/576-005

Adresa elektroničke pošte: ured@os-mdemarina-medulin.skole.hr

**2. VRSTA POSTUPKA NABAVE**

Postupak nabave jednostavne vrijednosti provodi se sukladno odredbama Pravilnika o jednostavnoj nabavi roba, usluga i radova Osnovne škole dr. Mate Demarina od 10.05.2018. god. (Klasa: 002-01/18-02/1, Urbroj: 2168-02-18-01). Sukladno čl. 15., stavku 2. Zakona o javnoj nabavi (Narodne novine 120/16) za godišnju procijenjenu vrijednost nabave iz Plana nabave manju od 200.000,00 kuna za robe i usluge, a do 500.000,00 kuna za radove bez PDV-a (tzv. jednostavnu nabavu) Naručitelj nije obavezan provoditi postupke javne nabave propisane Zakonom o javnoj nabavi.

**3. EVIDENCIJSKI BROJ NABAVE:** 16/2019

**4. PROCIJENJENA VRIJEDNOST NABAVE**

Procijenjena vrijednost nabave jednaka ili manja od 137.587,00 kuna bez PDV-a.

**5. OPIS PREDMETA NABAVE**

Predmet nabave su nabava roba, usluga i radova u svrhu zamjene kotla u postojećoj uljnoj kotlovnici te zamjena postojećih hidrauličkih elemenata u kotlovnici, cirkulacijskih crpki, četveroputnog mješajućeg ventila, filtera, zapornih ventila i sl. u sklopu područnog odjela Ližnjan, Osnovne škole dr. Mate Demarina i to:

1. Strojarski radovi sukladno **projektnoj dokumentaciji – izvedbenom projektu strojarskih instalacija ovlaštenog inženjera strojarstva, broj projekta: 03776/19-st.** Eventu­alne dopune i izmjene u odnosu na izvedbeni projekt, ovisno o veličini, obimu i značaju promjene mora odobriti projektant i/ili nadzorni inženjer
2. Elektroinstalacijski radovi sukladno **projektnoj dokumentaciji – izvedbenom projektu elektroinstalacija ovlaštenog inženjera elektrotehnike, broj projekta: 1005/19-E te** u skladu odredbama Tehničkog propisa za niskonaponske električne instalacije (N.N. 05/2050), kao i odredbama navedenim u prilogu “C” rečenog propisa.

Eventu­alne dopune i izmjene u odnosu na izvedbeni projekt, ovisno o veličini, obimu i značaju promjene mora odobriti projektant i/ili nadzorni inženjer

**6. UVJETI NABAVE**

Vaša ponuda treba ispunjavati sljedeće uvjete:

* **Način i mjesto izvršenja**: dostava roba, isporuka usluga i izvršenje radova u postojećoj uljnoj kotlovnici u sklopu područnog odjela Ližnjan, Osnovna škola dr. Mate Demarina
* **Rok izvršenja**: Nakon obostranog potpisivanja ugovora, početak izvršenja počinje teći odmah po uvođenju u posao, a rok izvršenja 30 radnih dana od uvođenja u posao.
* **Rok trajanja ugovora**: do isporuke roba i usluga odnosno izvršenja radova
* **Rok, način i uvjeti plaćanja**: po ispostavi računa. Račun se ispostavlja na adresu Naručitelja: OSNOVNA ŠKOLA DR. MATE DEMARINA, MUNIDA 3, MEDULIN, s naznakom "Račun za predmet nabave: nabava roba, usluga i radova u svrhu zamjene kotla u postojećoj uljnoj kotlovnici u sklopu područnog odjela Ližnjan "
* **Cijena ponude**: u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati brojčano u kunama na način da se iskažu kako slijedi: cijena ponude bez PDV-a, iznos PDV-a, cijena ponude s PDV-om

**7. SASTAVNI DIJELOVI PONUDE**

Ponuda treba sadržavati:

* Presliku isprave o upisu u poslovni, sudski (trgovački), strukovni, obrtni ili drugi odgovarajući registar, ne stariji od 3 mjeseca od dana dostave Poziva. Ovim dokazom ponuditelj mora dokazati da je registriran za obavljanje poslova odnosno djelatnosti koja je predmet nabave;
* Ponudbeni list- Prilog 1 (ispunjen, ovjeren i potpisan od strane ovlaštene osobe ponuditelja);
* Ispunjen troškovnik- Prilog 2, bez i s porezom na dodanu vrijednost, ovjeren i potpisan od strane ovlaštene osobe ponuditelja.

Dokaze o sposobnosti koji se prilažu uz ponudu, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Nakon otvaranja ponuda, ovlašteni predstavnici mogu od najpovoljnijeg ponuditelja zatražiti dostavu izvornika ili ovjerenih preslika svih dokumenata koji su bili traženi, a koje izdaju nadležna tijela.

**8. Načini i rok dostave ponude**

Ponuda se dostavlja na Ponudbenom listu i Troškovniku ovog Poziva, a koje je potrebno dostaviti ispunjene i potpisane od strane ovlaštene osobe ponuditelja.

Ponude se dostavljaju preporučenom poštanskom pošiljkom na adresu Škole Munida 3, 52203 Medulin ili putem elektroničke pošte na adresu: ured@os-mdemarina-medulin.skole.hr

Rok za dostavu ponude je 8 dana od dana upućivanja poziva na dostavu ponuda **do 12:00 sati**

**9. KRITERIJ ZA ODABIR PONUDE**

Kriterij za odabir ponude je ekonomski najpovoljnija ponuda gdje cijena učestvuje s relativnim ponderom od 100.

**10. JAMSTVA:**

**10.1. Jamstvo za otklanjanje nedostataka u jamstvenom roku**

Odabrani je ponuditelj dužan po isteku roka valjanosti jamstva za uredno ispunjenje ugovora, bez odgode, Naručitelju predati jamstvo za otklanjanje nedostataka u jamstvenom roku za slučajeve da ugovaratelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete, u vrijednosti 10% (deset posto) ugovorenog iznosa bez PDV-a. Jamstveni rok za izvedene radove iznosi 2 (dvije) godine, a počinje teći danom uspješno obavljene primopredaje. Na ugrađenu opremu vrijede jamstveni rokovi proizvođača opreme. Ponuditelj će Naručitelju predati jamstvo za otklanjanje nedostataka u jamstvenom roku najkasnije u roku od 5 dana od dana uredne primopredaje radova.

**11. Rok za donošenje odluke o odabiru:**

Rok za donošenje odluke o odabiru ili odluke o poništenju postupka jednostavne nabave iznosi osam (8) dana od isteka roka za dostavu ponuda. Poziv na dostavu ponuda objaviti će se i na mrežnim stranicama škole te biti dostupan na istima najmanje 30 dana od objave.

Obavijest o odabiru najpovoljnije ponude ili o poništenju postupka jednostavne nabave naručitelj će bez odgode dostaviti svakom ponuditelju na dokaziv način (izvješće o uspješnom slanju telefaksom, potvrda e-mailom i dr.).

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emanuela Pinzan Chiavalon, prof.